Diari Oficial de la Generalitat Valenciana


Sumari del DOGV 3944, del 21-02-2001 (2001/1590)

RESOLUCIÓ de 16 de febrer de 2001, del conseller de Benestar Social, per la qual es modifica l'anterior Resolució de 30 de gener d'aquest any, sobre delegació de l'exercici de competències en determinats òrgans de la Conselleria.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3944

Data del DOGV
:   21-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1590


Data del document
:   16-02-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * Conselleria Benestar Social
    * competència administrativa
    * delegació de poders
    * administració regional

RESOLUCIÓ de 16 de febrer de 2001, del conseller de Benestar Social, per la qual es modifica l'anterior Resolució de 30 de gener d'aquest any, sobre delegació de l'exercici de competències en determinats òrgans de la Conselleria. [2001/X1590]
  
Havent publicat en el DOGV núm. 3.936, de 9 de febrer del 2001, la Resolució de 30 de gener d'aquest any del conseller de Benestar Social, sobre delegació de l'exercici de competències en determinats òrgans de la Conselleria, s'ha posat de manifest la necessitat de procedir a efectuar modificacions puntuals d'aquesta a fi d'eliminar-ne qualsevol dubte interpretatiu en els òrgans que han d'aplicar-la, per tal d'aconseguir una major claredat i agilitat en la gestió diària de les competències delegades.
  
Per tot això, d'acord amb el que disposa l'article 13 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada a aquest per la Llei 4/1999, i en l'article 68 de la Llei de la Generalitat Valenciana 5/1983, de 30 de desembre, de Govern Valencià, resolc:
  
Modificar la Resolució de 30 de gener del 2001, del conseller de Benestar Social, sobre delegació de l'exercici de competències en determinats òrgans de la Conselleria, en els termes que s'indiquen:
  
- En l'article primer, apartat A), punt 1, primer paràgraf, ha de dir:
  
?En les direccions dels centres, per despeses imputables als esmentats centres, les facultats de preparació i de proposta dels expedients següents:?.
  
- En l'article Primer, apartat A), punt 2 relatiu a les direccions territorials, en el subapartat a), primer paràgraf ha de dir:
  
?a) Les facultats de preparació, aprovació, adjudicació, formalització, modificació, execució ?tot incloent el reconeixement de l'obligació i de la proposta de pagament?, i resolució de totes les incidències que es deriven d'aquests contractes, incloent la retenció de crèdits, l'aprovació de la despesa i la disposició dels crèdits a favor del contractista, l'aprovació de reajustament d'anualitats, la resolució de la devolució de les fiances, la firma de tots els documents comptables que es requerisquen dels següents expedients, així com dels expedients que consten en l'apartat 1 anterior:?.
  
- Se suprimeix la frase ?- Els contractes d'àmbit supraprovincial- que figura en l'article primer, apartat A), punt 2, subapartat b) en el seu últim incís.
  
- El punt 3 de l'apartat A) de l'article primer, és redactat de la manera següent:
  
?3. En les direccions generals:
  
a) Per despeses imputables a aquestes, les facultats de preparació, aprovació, adjudicació, formalització, i resolució, tot incloent la retenció de crèdits, l'aprovació de la despesa i la disposició dels crèdits a favor del contractista, i execució ?incloent el reconeixement de l'obligació i de la proposta de pagament?, així com l'aprovació de reajustament d'anualitats i la resolució de la devolució de les fiances dels expedients de:
  
- Contractes de subministraments o de prestació de serveis, que tinguen la consideració de contracte menor, o que siguen susceptibles de ser adjudicats mitjançant procediment negociat per raó de la seua quantia. Són exceptuats d'aquesta delegació els contractes d'adquisició de béns d'inversió informàtica, els d'adquisició d'aplicacions informàtiques fetes a mesura i els d'adquisició centralitzada.
  
b) La firma dels documents comptables corresponents a les facultats de contractació que se'ls hagueren delegat.-
  
- El punt 4 de l'apartat A) de l'article primer és redactat de la manera següent:
  
?4. En la Secretaria General:
  
a) Les facultats de preparació, aprovació, adjudicació, formalització i resolució de totes les incidències que es deriven d'aquests contractes, tot incloent la retenció de crèdit, l'aprovació de la despesa i la disposició dels crèdits a favor del contractista, així com l'aprovació de reajustament d'anualitats i la resolució de la devolució de les fiances en els expedients següents:
  
- Els contractes majors d'obres, així com, amb independència de la seua quantia, els de redacció de projectes, direcció, estudis geotècnics i de seguretat i qualssevol altres que porten aparellats aquest tipus de contractes, així com els contractes d'obres complementàries, reformats i modificats de l'obra major i els seus corresponents contractes de redacció de projectes i direcció d'obres, amb independència de la seua quantia.
  
- Els contractes menors d'obres que cal realitzar en les dependències dels serveis centrals de la Conselleria.
  
- Contractes majors de subministraments, excepte els subministraments per adquisició centralitzada.
  
- Contractes majors de prestació de serveis.
  
- Contractes de béns d'inversió informàtica, qualsevol que siga la seua quantia.
  
- Contractes de consultoria i assistència, qualsevol que siga la seua quantia.
  
- Contractes d'aplicacions informàtiques fetes a mesura, qualsevol que siga la seua quantia.
  
- Contractes de Dret Privat.
  
- Contractes menors de subministraments i serveis quan la imputació de la despesa corresponga a més d'un centre directiu de la Conselleria.
  
- Contractes de gestió de serveis públics o contractes administratius especials necessaris per a la gestió dels serveis públics, qualsevol que siga la quantia d'aquests.
  
b) L'execució ?tot incloent-hi el reconeixement de l'obligació i de la proposta de pagament dels contractes reflectits en el subapartat a) anterior, amb l'excepció dels supòsits atribuïts a les direccions territorials en el subapartat b) del punt 2 de l'apartat A) d'aquest article.
  
c) La firma dels documents comptables corresponents a les facultats de contractació que s'hagueren delegat en el secretari general, amb l'excepció d'aquells que corresponguen a les direccions territorials, d'acord amb allò disposat en el subapartat b) anterior.-
  
- El punt 2 de l'apartat C) de l'article primer ha de canviar la seua redacció per la següent: ?La competència per a l'aprovació i l'execució d'aquests, tot incloent el pagament, correspondrà al titular de l'òrgan directiu corresponent?.